Zákazka na dodanie tovaru

Podľa „Usmernenia Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014-2020 – aktualizácia č. 4

**SÚŤAŽNÉ PODKLADY**

Názov zákazky:

***„Chladiace a sýtiace zariadenie “***

Štatutárny zástupca prijímateľa: Ing. Jozef Jankulák, konateľ

|  |
| --- |
|  |
|  |

|  |
| --- |
|  |
|  |

Miesto: Košice, dňa 17.4.2023

**Časť A - POKYNY PRE potenciálnych dodávateľov/UCHÁDZAČOV**

**Časť I.**

Všeobecné informácie

1. Identifikácia prijímateľa
2. Predmet zákazky, predpokladaná hodnota zákazky
3. Zmluva
4. Rozdelenie a kompletnosť dodávky
5. Zdroj finančných prostriedkov
6. Miesto a termín dodania predmetu zákazky

**Časť II.**

Komunikácia

1. Komunikácia medzi prijímateľom a potenciálnymi dodávateľmi/uchádzačmi
2. Obhliadka miesta plnenia zmluvy

**Časť III.**

Príprava ponuky

1. Jazyk ponuky
2. Pokyny k vypracovaniu ponuky
3. Obsah ponuky
4. Mena a ceny uvádzané v ponuke

**Časť IV.**

**Predkladanie ponúk**

1. Spôsob predloženia ponúk
2. Lehota na predkladanie ponúk

**Časť V.**

Vyhodnotenie ponúk

1. Dátum vyhodnotenia ponúk
2. Postup pri vyhodnocovaní ponúk
3. Vysvetlenie a doplnenie predložených ponúk

**Časť VI.**

Uzavretie zmluvy

1. Oznámenie o výsledku vyhodnotenia ponúk
2. Podmienky uzavretia zmluvy s víťazným uchádzačom
3. Ochrana osobných údajov

**Časť VII.**

Záverečné ustanovenia

**ČASŤ B – Kritérium na vyhodnotenie ponúk**

**ČASŤ C – PRÍLOHY**

Príloha č. 1 – Identifikačné údaje uchádzača

Príloha č. 2 - Technická špecifikácia predmetu zákazky

Príloha č. 3 – Čestné vyhlásenie PO, FO

Príloha č. 4 – Návrh na plnenie kritéria

**Časť A - Pokyny pre potenciálnych dodávateľov/UCHÁDZAČOV**

**Časť I.**

**Všeobecné informácie**

Táto zákazka sa vykonáva v súlade s „Usmernením Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014-2020 – aktualizácia č. 4, (ďalej len „Usmernenie PPA“), z dôvodu, že prijímateľ je prijímateľom nenávratného finančného príspevku z Programu rozvoja vidieka SR 2014 – 2020.

Na postupy, ktoré nie sú uvedené v týchto súťažných podkladov sa vzťahujú príslušné ustanovenia Usmernenia PPA.

Pôdohospodárska platobná agentúra, ako poskytovateľ nenávratného finančného príspevku z Programu rozvoja vidieka SR 2014 - 2020 bude overovať primeranosť nárokovaných výdavkov obstarávaných tovarov, stavebných prác a služieb. Pri overovaní primeranosti výdavkov bude vychádzať z dostupných zdrojov a údajov o cenách jednotlivých tovarov, stavebných prác a služieb (napr. pri stavebných prácach CENEKON, CENKROS, ODIS, pri obstarávaní tovarov z vlastného prieskumu trhu uskutočneného v zmysle pravidiel platného Systému riadenia PRV SR 2014 - 2020 vlastná databáza cien, cenový katalóg produktov nastavený MPRV SR/poskytovateľom, odborných konzultantov, benchmark, atď.)

1. **Identifikácia ŽIadateľa/prijímateľa/obstarávateľa (ďalej len ako „prijímateľ“)**

|  |  |
| --- | --- |
| Obchodné meno: | **Chateau GRAND BARI, s. r. o.** |
| Sídlo: | Poštová 8 , 040 01 Košice, SR |
| Štatutárny orgán: | Ing. Jozef Jankulák - Konateľ |
|  |  |
| IČO: | 36 579 581 |
| DIČ: | 2022256764 |
| IČ DPH: | SK2022256764 |

1. **Predmet zákazky**

* **Názov zákazky:**

**„Chladiace a sýtiace zariadenie “**

Predmetom zákazky je obstaranie tovaru – Chladiace a sýtiace zariadenie.

Podrobnejšia technická špecifikácia je uvedená v časti C súťažných podkladov – Prílohy:

***Príloha č. 2 – Technická špecifikácia predmetu zákazky.***

* **Druh zákazky:**

Zákazka na dodanie tovaru.

## Predpokladaná hodnota zákazky (PHZ):

## Chladiace a sýtiace zariadenie 108 633,33,- €

1. **Zmluva**

* S  úspešným uchádzačom bude uzatvorená Zmluva na dodanie tovaru podľa platných ustanovení Obchodného zákonníka.

1. **Rozdelenie a Kompletnosť dodávky**

Predmet zákazky nie je rozdelený na časti

1. **Zdroj finančných prostriedkov**

* Predmet zákazky bude financovaný z vlastných zdrojov prijímateľa a čiastočne bude refundovaný z prostriedkov z Programu rozvoja vidieka SR 2014 – 2020.

1. **Miesto a termín dodania predmetu zákazky**

* Miesto dodania tovaru : Veľká Bara 140, Bara 076 32
* Termín dodania tovaru : do 31.05.2023

**Časť II.**

**Komunikácia**

1. **Komunikácia medzi prijímateľom a POTENCIÁLNYMI dodávateľmi/UCHÁDZAČMI**

## Celá komunikácia a predkladanie cenových ponúk sa realizuje priamo v elektronickom obstarávacom systéme JOSEPHINE. Výnimkou tejto komunikácie sú len dokumenty súvisiace s uzatvorením zmluvy s víťazným uchádzačom (napr. plnomocenstvá a zmluva s víťazným uchádzačom, potvrdenia z výpisov registra trestov, ak je relevantné a pod.), ktoré prijímateľ musí archivovať v originálnej listinnej podobe v prípade, ak tieto dokumenty nie je možné zabezpečiť autentifikáciou dokumentov elektronickými autorizovanými podpismi zúčastnených strán. Prijímateľ je však povinný skeny týchto dokumentov následne vložiť do obstarávacieho systému pre potreby kontroly/finančnej kontroly obstarávania poskytovateľom.

* Prijímateľ zverejňuje Výzvu na prekladanie ponúk a príslušné dokumenty k výzve v elektronickom obstarávacom systéme JOSEPHINE.
* Upozornenie pre potenciálnych dodávateľov/uchádzačov:

PPA na svojom webovom sídle zverejnila „Manuál pre dodávateľov do jednotlivých zákaziek“:

<https://www.apa.sk/51-prv-2021/prca-s-josephine-pre-potreby-vzvy-4-2-v-kocke/11256>

1. **Obhliadka miesta plnenia zmluvy**

* Obhliadka miesta plnenia zmluvy nie je potrebná.

**Časť III.**

**Príprava ponuky**

1. **Jazyk ponuky**

* Ponuka potenciálneho dodávateľa/uchádzača, ako aj doklady a dokumenty v nej predložené, musia byť vyhotovené v štátnom, t. j. slovenskom jazyku. Akýkoľvek doklad alebo dokument predložený v cudzom jazyku musí byť doložený úradným prekladom do štátneho jazyka (okrem dokladov v českom jazyku).

## 

1. **Pokyny k vypracovaniu ponukY**

* Ponuka a všetky jej prílohy, nesmú byť staršie ako 3 mesiace od vyhlásenia Výzvy na predkladanie ponúk.
* Elektronicky predložená ponuka musí umožniť vyhľadávanie a spracovávanie údajov.
* Potenciálny dodávateľ/uchádzač - platca DPH predkladá ponuku s uvedením ceny v eurách bez DPH a ceny v eurách s DPH. Ak potenciálny dodávateľ/uchádzač nie je platcom DPH túto skutočnosť uvedie do ponuky a uvádza cenu v eurách celkom.
* Ponuka musí byť potvrdená podpisom oprávneného zástupcu potenciálneho dodávateľa/uchádzača, tzn. štatutárnym orgánom alebo inou oprávnenou osobou.

V prípade podpísania splnomocnenou osobou sa predkladá ***originál alebo úradne overená fotokópia originálu plnomocenstva***.

**Plnomocenstvo musí obsahovať:**

* identifikačné údaje potenciálneho dodávateľa/uchádzača
* identifikačné údaje splnomocnenej osoby
* jednoznačné vymedzenie úkonov, na ktoré sa plná moc udeľuje
* úradne overený podpis Štatutárneho orgánu potenciálneho dodávateľa/uchádzača a
* deň udelenia plnomocenstva.

***Podpis štatutára*** potenciálneho dodávateľa/uchádzača musí byť uvedený aj na tej časti ponuky, kde je uvedená cenová kalkulácia.

* Ponuka musí byť ***potvrdená pečiatkou***, v prípade ak je potenciálny dodávateľ/uchádzač povinný používať pečiatku a musí sa nachádzať aj na tej časti ponuky, kde je uvedená sumárna cenová kalkulácia.
* Potenciálny dodávateľ/uchádzač uvedie vo svojej ponuke ***dátum vyhotovenia***  ponuky. Dátum vyhotovenia ponuky musí byť uvedený aj na tej časti ponuky, kde je uvedená sumárna cenová kalkulácia.
* Ponuka musí mať jednoznačne ***vymedzený predmet dodávky*** (tovarov a služieb, ak je relevantné) a ***rozpočet musí byť členený podľa položiek***.

1. **OBSAH PONUKY:**

* Identifikačné údaje potenciálneho dodávateľa/uchádzača

Každá predložená ponuka musí obsahovať *identifikačné údaje uchádzača*, minimálne v rozsahu: obchodné meno a sídlo uchádzača, IČO, telefón, email – ***Príloha č. 1 – Identifikačné údaje uchádzača***

* Detailná technická špecifikácia predmetu zákazky, vypracovaná podľa pokynov uvedených ***v prílohe č. 2 – Technická špecifikácia predmetu zákazky.***
* Návrh na plnenie kritéria – ***Príloha č. 4***

* Doklad (potvrdenie príslušného súdu) o tom, že na majetok potenciálneho dodávateľa/uchádzača nie je vyhlásený konkurz, nie je v reštrukturalizácii, nie je v likvidácii (netýka sa fyzických osôb uvedených v § 2 odseku 2 písmena b), d) zákona č. 513/1991 Zb. Obchodný zákonník), nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku.
* Doklad (Inšpektorátu práce) o tom, že potenciálny dodávateľ/uchádzač neporušil v predchádzajúcich 3 rokoch od vyhlásenia Výzvy na predkladanie ponúk zákaz nelegálnej práce a nelegálneho zamestnávania podľa zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov.
* Doklad (výpis z registra trestov) o tom, že potenciálny dodávateľ/uchádzač, ani jeho štatutárny orgán, ani žiadny člen štatutárneho orgánu, ani žiadny člen dozornej rady, ani prokurista nie sú právoplatne odsúdení za trestný čin podvodu, za trestný čin korupcie, za trestný čin poškodzovania finančných záujmov EÚ, za trestný čin legalizácie príjmu z trestnej činnosti, za trestný čin založenia, zosnovania a podporovania zločineckej skupiny, alebo za trestný čin machinácie pri verejnom obstarávaní a verejnej dražbe, trestné činy súvisiace s terorizmom alebo spojené s teroristickými aktivitami, využívanie detskej práce alebo iných foriem obchodovania s ľuďmi.
* Doklad o oprávnení dodávať tovar, uskutočňovať stavebné práce alebo poskytovať službu v rozsahu, ktorý zodpovedá predmetu zákazky.

Potenciálny dodávateľ/uchádzač môže **predbežne nahradiť** doklad o oprávnení dodávať tovar, uskutočňovať stavebné práce alebo poskytovať službu; doklad o tom, že na jeho majetok nie je vyhlásený konkurz, nie je v reštrukturalizácii, nie je v likvidácii; doklad o tom, že neporušil v predchádzajúcich 3 rokoch od vyhlásenia Výzvy na predkladanie ponúk zákaz nelegálnej práce a nelegálneho zamestnávania a doklad o tom, že jeho štatutárny orgán, člen štatutárneho orgánu, člen dozornej rady, ani prokurista, nie sú právoplatne odsúdení za vyššie vymenované trestné činy ***čestným vyhlásením – Príloha č. 3*** alebo **vyhlásením o zaregistrovaní sa v zozname hospodárskych subjektov spolu s platnou registráciou**, pričom na požiadanie poskytne prijímateľovi doklady (v lehote min. 5 pracovných dní), nie staršie ako 3 mesiace od vyhlásenia Výzvy na predkladanie ponúk, ktoré čestným vyhlásením nahradil.

Potenciálny dodávateľ/uchádzač vyššie požadované dokumenty zaregistrované v informačných systémoch verejnej správy (napr. výpis z obchodného/živnostenského registra) v súlade so zákonom č. 177/2018 o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov v znení neskorších predpisov (zákon proti byrokracii) alebo už zverejnené nepredkladá – uvedie iba internetovú adresu/hypertextový link, na ktorom sú požadované dokumenty verejne sprístupnené.

Prijímateľ overí a zdokladuje preukázanie splnenia podmienok osobného postavenia u všetkých potenciálnych dodávateľov/uchádzačov (napr. v zozname hospodárskych subjektov vedenom v informačnom systéme Úradu pre verejné obstarávanie (ďalej len „ÚVO“), cez Zoznam fyzických osôb a právnických osôb, ktoré porušili zákaz nelegálneho zamestnávania, v obchodnom/živnostenskom registri, náhľadom do Registra osôb so zákazom na stránke ÚVO a pod.) printscreenom príslušnej stránky, z ktorého musí jednoznačne vyplývať dátum overenia podmienok osobného postavenia u všetkých potenciálnych dodávateľov/uchádzačov.

1. **Mena a ceny uvádzané v ponuke**

* Potenciálny dodávateľ/uchádzač má povinnosť uvádzať finančné vyjadrenie ponuky výhradne v eurách.
* Ponuka v inej mene ako EUR musí byť prepočítaná na EURÁ.

**Časť IV.**

**Predkladanie ponúk**

1. **SPôsob Predloženia ponúk**

* Predkladanie ponúk sa realizuje priamo v elektronickom obstarávacom systéme JOSEPHINE. Výnimkou tejto komunikácie sú len dokumenty súvisiace s uzatvorením zmluvy s víťazným uchádzačom (napr. plnomocenstvá a zmluva s víťazným uchádzačom, potvrdenia z výpisov registra trestov, ak je relevantné a pod.), ktoré prijímateľ musí archivovať v originálnej listinnej podobe v prípade, ak tieto dokumenty nie je možné zabezpečiť autentifikáciou dokumentov elektronickými autorizovanými podpismi zúčastnených strán. Prijímateľ je však povinný skeny týchto dokumentov následne vložiť do obstarávacieho systému pre potreby kontroly/finančnej kontroly obstarávania poskytovateľom.
* Potenciálny dodávateľ/uchádzač môže predložiť len jednu ponuku. **Účastník súťaže nemôže byť subdodávateľom úspešného uchádzača tejto súťaže.**

1. **lehota na predkladanie ponúk**

* Písomnú ponuku v elektronickej podobe môže potenciálny dodávateľ/uchádzač doručiť prijímateľovi v lehote na predkladanie ponúk, a to výhradne prostredníctvom elektronického obstarávacieho systému JOSEPHINE.

Lehota na predkladanie ponúk: 24.04.2023 Do: do 23:59 hod.

* Ponuka, ktorá bude doručená po lehote na predkladanie ponúk, nebude zo strany prijímateľa akceptovaná.

**Časť V.**

**Vyhodnotenie ponúk**

1. **Dátum vyhodnotenia ponúk**

* Obstarávateľ začne s vyhodnocovaním ponúk bezodkladne po tom, ako uplynie lehota na predkladanie ponúk. Po vyhodnotení ponúk bude všetkým uchádzačom, ktorých ponuky sa hodnotili a neboli v procese vylúčení, zaslané oznámenie o výsledku obstarávania. Obstarávateľ stanovil dátum vyhodnotenia ponúk predbežne, nakoľko presný dátum vyhodnotenia nie možné dopredu určiť - v rámci vyhlásenej súťaže môže dôjsť k rôznym procesným úkonom ktoré môžu súťaž predlžovať (dopĺňanie, vyzývanie uchádzačov na vysvetlenie /doplnenie a podobne). Predbežný dátum vyhodnotenia ponúk: 25.4.2023

1. **Postup pri vyhodnocovaní ponúK**

* Prijímateľ vyhodnocuje splnenie požiadaviek na predmet zákazky a splnenie podmienok účasti po vyhodnotení ponúk na základe kritériá/kritérií na vyhodnotenie ponúk vrátane vylúčenia konfliktu záujmov u všetkých potenciálnych dodávateľov/uchádzačov.
* Prijímateľ overí u všetkých potenciálnych dodávateľov/uchádzačov, ktorí predložili svoju ponuku v lehote na predkladanie ponúk, či spĺňajú podmienky účasti osobného postavenia a zároveň, či nefigurujú v registri osôb so zákazom účasti vo verejných zákazkách.

1. **Vysvetlenie a doplnenie predložených ponúk**

* Prijímateľ požiada potenciálneho dodávateľa/uchádzača, ktorý sa umiestnil na prvom mieste v poradí po vyhodnotení kritérií o vysvetlenie alebo doplnenie dokladov predložených v  ponuke, ak z predložených dokladov nemožno posúdiť ich platnosť, splnenie podmienky účasti alebo splnenie požiadavky na predmet zákazky. Ak požiadaný potenciálny dodávateľ/uchádzač v lehote (minimálne 5 pracovných dní) nedoručí vysvetlenie alebo doplnenie predložených dokladov, alebo ak aj napriek predloženému vysvetleniu ponuky podľa záverov prijímateľa nespĺňa podmienky účasti alebo požiadavky na predmet zákazky, prijímateľ ponuku tohto potenciálneho dodávateľa/uchádzača vylúči a vyhodnocuje splnenie podmienok účasti a požiadaviek na predmet zákazky u ďalšieho potenciálneho dodávateľa/uchádzača v poradí. V takomto prípade prijímateľ postupuje rovnako ako pri víťaznom uchádzačovi.
* Prijímateľ zruší použitý postup zadávania zákazky a vyhlási opakované obstarávanie na ten istý

predmet zákazky, ak

* ponuku predložia menej ako traja potenciálni dodávatelia/uchádzači (neuplatňuje sa pri ďalšom opakovanom obstarávaní, ak obstarávanie bolo zrušené z tohto dôvodu a neuplatňuje sa, ak na trhu existuje len jeden alebo dvaja dodávatelia).
* ani jeden potenciálny dodávateľ/uchádzač nesplnil podmienky uvedené vo výzve  
  na predkladanie ponúk a v týchto súťažných podkladoch.
* ak sa zmenia okolnosti, za ktorých sa vyhlásilo obstarávanie a ktoré vznikli z dôvodu zásahu vyššej moci, tzv. vis maior.

**Časť VI.**

**Uzavretie zmluvy**

1. **Oznámenie o výsledku vyhodnotenia ponúK**

* Po vyhodnotení ponúk bude všetkým uchádzačom, ktorých ponuka bola vyhodnocovaná zaslané oznámenie o výsledku vyhodnotenia ponúk.
* Víťaznému uchádzačovi prijímateľ oznámi, že jeho ponuku prijíma. Ostatným uchádzačom oznámi, že neuspeli s uvedením dôvodu a identifikáciu úspešného uchádzača.

1. **POdmienky Uzavretia zmluvy s víťazným UCHÁDZAČOM**

* Víťazný uchádzač bude vyzvaný na **doloženie všetkých dokladov**, **ktoré predbežne nahradil čestným vyhlásením** v prípade, že prijímateľ nedokáže overiť podmienky účasti cez verejne dostupné registre. Ak uvedené nedoručí v stanovenej lehote, jeho ponuka nebude prijatá a ako úspešný bude vyhodnotený dodávateľ/uchádzač, ktorý sa umiestnil ako druhý v poradí.
* Uvedené sa nevzťahuje na vyhlásenia, ktoré sú súčasťou povinných dokumentov registrovaných dodávateľov v zozname hospodárskych subjektov vedených ÚVO za predpokladu, že víťazný uchádzač je v ňom registrovaný a jeho registrácia je platná.
* Víťazný uchádzač bude pred podpisom zmluvy vyzvaný na **doloženie** **údajov o všetkých známych subdodávateľoch**; údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, ak ide o subdodávateľa, ktorý má povinnosť zápisu do registra partnerov verejného sektora.
* Víťazný uchádzač bude pred podpisom zmluvy vyzvaný na preukázanie platného zápisu v registri partnerov verejného sektora, ak mu z povahy obstarávania vyplýva uvedená povinnosť a ak nebolo možné overiť túto skutočnosť z verejného registra.

**Zmluva s víťazným uchádzačom musí obsahovať nižšie uvedené náležitosti**:

* **predmet plnenia** totožný s predmetom zákazky,
* **podmienky plnenia zákazky** v súlade s výzvou na predkladanie ponúk, súťažnými podkladmi a ponukou víťazného uchádzača, vrátane ceny uvedenej v ponuke,
* **povinnú sankciu** prijímateľa voči uchádzačovi za nedodržanie termínu plnenia zmluvy na dodávku tovaru, služby alebo stavebných prác,
* **povinné ustanovenie:** *„Oprávnení zamestnanci poskytovateľa (Pôdohospodárskej platobnej agentúry), Ministerstva pôdohospodárstva a rozvoja vidieka Slovenskej republiky, orgánov Európskej únie a ďalšie oprávnené osoby, v súlade s právnymi predpismi Slovenskej republiky a predpismi Európskej únie, môžu vykonávať voči dodávateľovi kontrolu /audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere.“* Uvedenú povinnosť musia obsahovať aj zmluvy so subdodávateľmi zazmluvneného víťazného uchádzača.
* **Prijímateľ nesmie uzavrieť zmluvu,** koncesnú zmluvu alebo rámcovú dohodu s uchádzačom alebo uchádzačmi, **ktorí majú povinnosť zapisovať sa do registra partnerov verejného sektora** a nie sú zapísaní v registri partnerov verejného sektora, alebo ktorých **subdodávatelia, ktorí majú povinnosť zapisovať** sa do registra partnerov verejného sektora a nie sú zapísaní v registri partnerov verejného sektora.

1. **Ochrana osobných údajov**

Pri spracúvaní osobných údajov sa Prijímateľ riadi Nariadením európskeho parlamentu a rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (“GDPR”) a ustanoveniami Zákona č. 18/2018 Z. z. o ochrane osobných údajov a o zmene a doplnení niektorých zákonov.

**Potenciálny dodávateľ/uchádzač predložením svojej ponuky súhlasí so spracovaním osobných údajov, v zmysle zák.NR SR č. 18/2018 Z.z. o ochrane osobných údajov a o zmene a doplnení niektorých zákonov a Nariadením EÚ a rady (EÚ) 2016/679 z 27.apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (“GDPR”) pre účely tohto obstarávania, výberu víťazného potenciálneho dodávateľa a uzatvorenia zmluvy.**

**Časť VII.**

Záverečné ustanovenia

V prípade, ak technické požiadavky v opise predmetu zákazky odkazujú na konkrétny produkt a ak by tým dochádzalo k znevýhodneniu alebo k vylúčeniu určitých záujemcov alebo tovarov, automaticky je v tejto časti opis zákazky doplnený slovami „alebo ekvivalentný".

Ak je niekde v dokumentoch obstarávania uvedený názov výrobcu, výrobku alebo typové označenie, ak niektorý z použitých parametrov, alebo rozpätie parametrov identifikuje konkrétneho výrobcu, výrobný postup, obchodné značenie, patent, typ, oblasť alebo miesto pôvodu alebo výroby atď., potenciálny dodávateľ/uchádzač môže naceniť ekvivalentnú položku pri zachovaní všetkých funkcionalit a minimálnych požadovaných parametrov alebo riešení poskytujúcich rovnaký alebo lepší výsledok.

Akýkoľvek odkaz na národné technické osvedčenia alebo národné technické špecifikácie, resp. odkaz na konkrétneho výrobcu, výrobný postup, značku, patent, typ, krajinu, oblasť alebo miesto pôvodu alebo výroby, automaticky znamená, že možno použiť ekvivalent s rovnakými alebo lepšími technickými parametrami pod podmienkou, že ekvivalent alebo ekvivalentné riešenie bude spĺňať úžitkové, prevádzkové a funkčné charakteristiky, ktoré sú nevyhnutné na zabezpečenie účelu predmetu obstarávania.

V prípade, že potenciálny dodávateľ/uchádzač ponúka vo svojom riešení ekvivalenty, vypracuje „Zoznam ponúkaných ekvivalentných položiek" spolu so zdôvodnením ekvivalentnosti a technickým popisom ponúkaného ekvivalentu. Tento zoznam bude predložený v ponuke potenciálneho dodávateľa/uchádzača.

**ČASŤ B**

**Kritérium na vyhodnotenie ponúk**

Prijímateľ stanovuje na hodnotenie ponúk nasledovne kritérium:

**Najnižšia cena za každý predmet zákazky v EUR bez DPH.**

Cena musí byť uchádzačom uvedená ako cena za jednotlivé časti predmetu zákazky. V ponukách uchádzačov, ktorí sú platcami DPH bude vyhodnocovaná cena za celý predmet zákazky v EUR bez DPH. V ponukách uchádzačov, ktorí nie sú platcami DPH bude vyhodnocovaná cena za celý predmet zákazky v EUR.

**Úspešným uchádzačom sa stane ten uchádzač, ktorý v Návrhu na plnenie kritériá (Príloha č. 4) uvedie najnižšiu cenu za každý predmet zákazky v EUR bez DPH.**

**ČASŤ C – PRÍLOHY**

Príloha č. 1 – Identifikačné údaje uchádzača

Príloha č. 2 – Technická špecifikácia predmetu zákazky

Príloha č. 3.1 – Čestné vyhlásenie PO

Príloha č. 3.2 – Čestné vyhlásenie FO

Príloha č. 4 – Návrh na plnenie kritéria